12:15 Наступны сьведка — праваабаронца Алег Волчак. Сьведка Волчак паведаміў, што вечарам 19 сьнежня быў на Кастрычніцкай плошчы як назіральнік і сябра ініцыятыўнай групы Саньнікава. Сьведка вёў маніторынг падзеяў на Плошчы. "Людзі прыйшлі як на сьвята. Настрой дэманстрантаў быў мірны". "Людзям не хапала месца, яны выштурхоўваліся на праезную частку, бо на Кастрычніцкай плошчы дзейнічаў каток". "Людзі самі рэгулявалі праваадносіны, міліцыі ў часе шэсьця не было. Людзі мірна ішлі". "Наста Палажанка прыбягае і кажа — "Шкло б’юць. Гэта ня нашыя". Кандыдаты адразу сказалі: усім стаяць на месцы, не падыходзіць, гэта правакацыя".